n_a

Katika kijiji cha Mlalahoi paliishi ghulamu mmoja aliyeitwa Juma
  alikuwa mwanabiashara mashuhuri kupita kiasi. Aliwauzia watu nguo,
  viatu na hata vyombo vya umeme kama vile runinga. Alikuwa na kibanda
  kubwa sana iliyoitwa Baraka. Juma alivuma na kujulikana kote kijijini
  Mlalahoi. Wateja wake walitoka mbali sana. Familia yake ilikuwa
  imemfurahia sana Juma alitamani sana kuwa daktari kila mara
  angemhudumia mteja angemuelezea kuhusu udaktari. Kilicho washangaza
  wanakijiji ni kuwa Juma alikuwa na biashara nzuri sana na bila shaka
  biashara hio ilimpa hela nyingi sana swali ambalo wanakijiji
  walijiuliza ilikuwa, Juma huzipeleka hela hizo wapi?

  Siku moja Juma aliuza bidhaa nyingi sana. Alipata takriban elfu
  ishirini. Hela hizi zilikuwa zimetosha kulipia mafunzo ya kuwa
  daktari. Juma alifunga kazi usiku ulipowadia. Wanakijiji walimfurahia
  sana angalau ndoto yake ilikuwa imetimia. Juma alijawa na furaha
  mpwito mpwito kama tasa aliyejifungua mapacha. Kama kawaida yake Juma
  alielekea kiambani akitumia barabara iliyokuwa baraste na
  iliyopatikana karibu na mto. Aliweka hela zile kwenye mkoba wake
  uliokuwa mweusi ti ti ti na kuutia mgongoni. Karibu na mto palikuwa na
  nyumba ambayo ilikuwa imetengenezwa kwa kutumia mbao. Paliwaka taa
  nyingi na muziki ulidunda du du du mle ndani. Isitoshe watu waliokuwa
  mle ndani mwa nyumba ile walikuwa na furaha isiyo na kifani. Palikuwa
  na vijana barobaro mabinti na hata wazee.

  Ndani ya nyumba ile watu walisakata ngoma na kujifurahisha. Kijiji cha
  Mlalahoi palikuwa na mgema mashuhuri sana aliyeitwa Tembo. Tembo
  alisifiwa sana kwa kutengeneza pombe tamu kama halua. Juma aliamua
  kujiburudisha kiasi tu na kufurahia bidii yake. Tembo alimuandalia
  pombe tamu sana. Juma alikunywa na kunywa. Alipojaribu kuacha hakufua
  dafu ngo! Juma aliweka ile mkada kwenye kiti. Tembo alipomwongezea
  pombe alimpa pesa kwa haraka sana na hakusita kumuambia aongeze
  nyingine. Alijiburudisha na kusakata na wenzake. Juma alijisikia kama
  tajiri ambaye alikuwa na fedha kupita kiasi.

  Asubuhi jua lilipokuwa likichomoza na kulipungia mwezi mkono wa
  kwaheri wanakijiji walimtafuta Juma kila mahali. Aila yake haikumuona
  usiku mzima. Walipofikia ile nyumba walipigwa na butwaa. Walimpata
  Juma amelala na amelewa chakari. Alipoamka aliwaangalia watu kwa
  mshangao na amechanganyikiwa. Mkoba haukuwa na hela zozote. Kwa kweli
  cha mlevi huliwa na mgema.